John Ruuka

John Ruuka (født 13. august 1995) er en kiribatisk friidrettsutøver som konkurrerer i sprintløp. Han representerte Kiribati under Sommer-OL 2016, der han ble slått ut i innledningsheatet på 100 meter.

 Idrettskarriere 
2015
Ruuka deltok ved Oseaniamesterskapet i friidrett 2015. På 100 meter kom han på 27.-plass i innledningsheatet, med 11,90, og gikk ikke videre til semifinalen. På 200 meter nådde han semifinalen, der han fikk 20. beste tid (23,59), så han gikk ikke videre til finalen. Kiribati kom her på 9.-plass på 4 x 100 meter stafett.Oceania Athletics - Oceania Area Championships 2015, besøkt 16. august 2016. 

2016
Den 7. juli satte han personlig rekord på 100 meter, med 11,19 sekunder, ved et stevne i Suva. 

Han var blant de utøverne som var invitert til å delta på 100 meter ved sommer-OL 2016 uten å ha greid kvalifiseringskravet. Han deltok derfor i den innledende runden. Der løp han på 11,65, og gikk ikke videre til hovedrunden.

 Trivia 
Ruuka skulle delta ved Pacific Mini Games 2013, men ble feilaktig påmeldt som funksjonær, så han kunne ikke delta ved lekene. Han skulle også delta ved VM i friidrett innendørs 2014, men grunnet komplikasjoner med visumsøknaden fikk han ikke deltatt.Kiribati Athletics Association - Poor John Ruuka!, besøkt 16. august 2016. 

 Referanser 

 Eksterne lenker 

  Profil hos Rio 2016

Kategori:Kiribatiske sprintere
Kategori:Deltakere for Kiribati under Sommer-OL 2016
Kategori:Friidrettsutøvere under Sommer-OL 2016
Kategori:Fødsler i 1995